nahid-hub/BLUGE-bengali-wikipedia-section-title-prediction huggingface dataset:
মীরা শঙ্কর নৈনিতাল শহরের সেন্ট মেরি'জ কনভেন্ট স্কুলে পড়াশোনা করেছেন। ১৯৭৩ খ্রিষ্টাব্দে তিনি ইন্ডিয়ান ফরেন সার্ভিসে যোগদান করেন।

মীরা শঙ্কর ১৯৮৫ খ্রিষ্টাব্দ থেকে ১৯৯১ খ্রিষ্টাব্দ পর্যন্ত ভারতের প্রধানমন্ত্রীর কার্যালয়ে ডাইরেক্টর হিসেবে কাজ করেছিলেন, এবং ১৯৯১ খ্রিষ্টাব্দ থেকে ১৯৯৫ খ্রিষ্টাব্দ পর্যন্ত বাণিজ্য ও শিল্প মন্ত্রণালয়ে কাজ করেন। যে সময় তিনি বিদেশ বিষয়ক মন্ত্রণালয়ের কাজে নিযুক্ত ছিলেন, সেই সময় দক্ষিণ এশীয় আঞ্চলিক সহযোগিতা সংস্থা (সার্ক)-এর সঙ্গে কাজের ক্ষেত্রে এবং নেপাল ও ভূটান দেশদ্বয়ের সঙ্গে সম্পর্কের ক্ষেত্রে দুটো গুরুত্বপূর্ণ বিভাগের নেতৃত্ব দিয়েছিলেন।

২০০৯ খ্রিষ্টাব্দের পূর্বে তিনি জার্মানির রাজধানী বার্লিনে ভারতের রাষ্ট্রদূত হিসেবে কাজ করেছেন।

মীরা শঙ্কর হলেন জি শঙ্কর বাজপাইয়ের পর প্রথম কূটনীতিক যিনি ওয়াশিংটনে নিযুক্ত হয়ে দুই দশকের বেশি সময় ধরে কাজ করেছিলেন। ২০০৩ খ্রিষ্টাব্দে তিনি অতিরিক্ত সচিবের পদমর্যাদা অর্জন করেছিলেন; তিনি জাতিসংঘ এবং আন্তর্জাতিক নিরাপত্তার জন্যে দায়িত্ব প্রাপ্ত ব্যক্তি ছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. বিতর্কসমূহ
titleC. অন্যান্য কার্যকলাপসমূহ
titleD. প্রারম্ভিক জীবন ও পেশা
উত্তর: titleD
রামপুরহাট মহকুমার উত্তর ভাগটা (মানচিত্রে পাশাপাশি দেখা যাচ্ছে) নালহাটি সমতলের একটা অংশ, এটা এক উপ-সূক্ষ্ম ভূমিবৃত্তীয় অঞ্চল, এবং দক্ষিণ ভাগটা ব্রাহ্মণী-ময়ূরাক্ষী অববাহিকার মধ্যে পড়ে; অন্যদিকে আর একটা উপ-সূক্ষ্ম ভূমিবৃত্তীয় অঞ্চল, যেটা উত্তর দিকে ব্রাহ্মণী এবং দক্ষিণ দিকে ময়ূরাক্ষী নদীর অববাহিকার মাঝামাঝি জায়গা দখল করে আছে। এই মহকুমার উত্তর-পশ্চিমাঞ্চলের কিছু অংশ জুড়ে মাঝে মাঝে সাঁওতাল পরগনার গা ঘেঁষে রাজমহল পাহাড় অতিক্রম করেছে। মানচিত্র খুললে দেখা যাবে যে, পশ্চিমে সাঁওতাল পরগণা ও পশ্চিমবঙ্গ এবং ঝাড়খণ্ড রাজ্যের সীমানা অবস্থিত। পূর্ব দিকে আছে মুর্শিদাবাদ জেলা। পদ্মা নদীর একটা সামান্য অংশ এবং বাংলাদেশের সীমান্ত (মোটা রেখা) মানচিত্রের উত্তর-পূর্ব কোণে দেখা যায়। রামপুরহাট মহকুমার মোট জনসংখ্যার ৯৬.৬২ শতাংশ মানুষ গ্রাম অঞ্চলে এবং ৩.৩৮ শতাংশ মানুষ শহরাঞ্চলে বসবাস করেন।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. পরিবহন
titleC. সংক্ষিপ্ত বিবরণ
titleD. ভূবিজ্ঞান
উত্তর: titleC
ফিলিপাইনের রাষ্ট্রদূত মারিয়া থেরেসা ল্যাজারো সুইজারল্যান্ডে বসবাসরত ফিলিপিনো নারীদের অবস্থার মানোন্নয়নের জন্য প্রয়োজনীয় কাজে অংশগ্রহণ করেন এবং সেইসাথে সমান্তরাল সমর্থনের মাধ্যমে সুইস সমাজকে একত্রিতও করেন। সুইজারল্যান্ডে বসবাসরত ফিলিপিনোদের সংখ্যার কথা চিন্তা করে ল্যাজারো মনে করেন সুইজারল্যান্ডের রাজনৈতিক, অর্থনৈতিক এবং সাংস্কৃতিক ক্ষেত্রে প্রবেশ করার সময় এসে গেছে। সেইসাথে তিনি মনোবিদদের আমন্ত্রণ জানিয়ে আত্মসম্মান, নেতৃত্ব ও দল-গঠন প্রভৃতি বিষয়ের উপরে সেমিনারেরর আয়োজনও করেন। সুইস পরিচালক থমাস লুচিঙ্গার-দে ক্লার্ক "লুমিনাওয়া" নামক প্রামাণ্যচিত্রের মাধ্যমে সুইজারল্যান্ডে বসবাসরত কলিঙ্গা জাতিগোষ্ঠীর দ্বিতীয় প্রজন্মের পরিচয় সন্ধানের ব্যাপারে আলোচনা করেন।

সঠিক অনুচ্ছেদ শিরোনাম কোনটি?
titleA. অভিবাসন
titleB. অন্যান্য
titleC. অর্থনৈতিক সম্পর্ক
titleD. দ্বিপাক্ষিক সম্পর্ক
উত্তর: titleB
নির্দেশাত্মক নীতি অনুযায়ী, রাষ্ট্র সামাজিক, আর্থিক ও রাষ্ট্রনৈতিক ন্যায়ের ভিত্তিতে একটি সমাজব্যবস্থা গঠন করে জনকল্যাণ সাধনে সচেষ্ট হবে এবং সমাজের সর্বস্তরের মানুষের মধ্যে আয়-বৈষম্য কমাতে চেষ্টা করবে; অর্থনৈতিক সম্পদের সুষম বণ্টন ঘটাবে; শিশু ও মহিলাদের স্বাস্থ্যরক্ষা ও শোষণের হাত থেকে রক্ষা করবে; সামাজিক ন্যায় প্রতিষ্ঠায় রাষ্ট্র সবাইকে বিনামূল্যে আইনি সাহায্য দেবে এবং খেয়াল রাখবে যাতে আর্থিক দুরবস্থার কারণে কেউ ন্যায়বিচার থেকে বঞ্চিত না হয়; গ্রাম পঞ্চায়েত গঠনের মাধ্যমে গ্রামীণ স্বায়ত্ত্বশাসনের অধিকার সুনিশ্চিত করবে; কাজ ও শিক্ষার অধিকার রক্ষার পাশাপাশি আর্থিকভাবে দুর্গতদের বেকার, বৃদ্ধ ও অসুস্থ অবস্থায় রাষ্ট্র সাহায্য করবে।; এবং রাষ্ট্র কাজের শর্তাবলি মানবাধিকার-সম্মত করবে এবং প্রসূতিদের জন্য প্রয়োজনীয় ব্যবস্থা গ্রহণ করবে।

রাষ্ট্র নাগরিকদের জীবনযাপনের উপযোগী মজুরি ও সুন্দর জীবনযাত্রার সুযোগ দেবে। কুটির শিল্পের বিকাশে সহায়তাদানও রাষ্ট্রের কর্তব্য হবে। তাছাড়া রাষ্ট্র শিল্প পরিচালনায় শ্রমিকদের অংশগ্রহণের সুযোগ দেবে।

রাষ্ট্র সকল নাগরিকের জন্য অভিন্ন দেওয়ানি বিধি চালু করার চেষ্টা করবে; চোদ্দো বছরের কম বয়সী ছেলেমেয়েদের বাধ্যতামূলক বিনামূল্যে শিক্ষার ব্যবস্থা করবে। শিশুশিক্ষা-সংক্রান্ত এই নির্দেশটি ২০০২ সালের ৮৬তম সংবিধান সংশোধনীর মাধ্যমে গৃহীত হয়। তফসিলি জাতি, উপজাতি ও অনুন্নত শ্রেণীর মানুষের অর্থনৈতিক ও শিক্ষার স্বার্থের উন্নতিবিধান এবং তাদের সামাজিক অন্যায় ও অন্যান্য শোষণের হাত থেকে রক্ষা করার উদ্দেশ্যে রাষ্ট্র সচেষ্ট হবে।

রাষ্ট্র জনস্বার্থের উন্নতিকল্পে পুষ্টি ও জীবনধারণ পদ্ধতির উন্নতি ঘটাবে এবং ঔষধের প্রয়োজন ছাড়া অন্যান্য উদ্দেশ্যে মদ ও মাদক দ্রব্যের ব্যবহার নিষিদ্ধ করবে। গোরু-বাছুর প্রভৃতি হিতকারী গৃহপালিত পশু ও অন্যান্য দুগ্ধবতী ও ভারবাহী পশু হত্যা বন্ধ করবে। রাষ্ট্র পরিবেশ, বন ও বন্যপ্রাণীকে রক্ষা করবে। ১৯৭৬ সালের ৪২ তম সংশোধনীর মাধ্যমে বন ও বন্যপ্রাণী সংক্রান্ত নির্দেশটি অন্তর্ভুক্ত করা হয়।

ঐতিহাসিক স্থান ও স্মারক এবং জাতীয় গুরুত্ব ও শিল্পমূল্যসম্পন্ন বস্তু ধ্বংসের হাত থেকে রক্ষা করা, এবং শাসনবিভাগ থেকে বিচারবিভাগের পৃথকীকরণ রাষ্ট্রের কর্তব্য হবে। আন্তর্জাতিক শান্তি ও নিরাপত্তা বৃদ্ধি, অন্যান্য রাষ্ট্রের মধ্যে ন্যায়সঙ্গত ও সম্মানজনক সম্পর্ক রক্ষা, আন্তর্জাতিক আইন ও সন্ধির প্রতি শ্রদ্ধা বৃদ্ধি এবং সালিশির মাধ্যমে আন্তর্জাতিক মীমাংসার ব্যাপারে রাষ্ট্র সচেষ্ট থাকবে।

সঠিক অনুচ্ছেদ শিরোনাম কোনটি?
titleA. ইতিহাস
titleB. তথ্যসূত্র
titleC. সংশোধনী
titleD. নির্দেশসমূহ
উত্তর: titleD
দ্বিপাক্ষিক নিশ্চিত ধ্বংস নীতির বাস্তবায়নের ফলে সর্বাত্মক পারমাণবিক যুদ্ধ আর রেহাইযোগ্য বলে বিবেচনা করা হয় না। ২য় বিশ্বযুদ্ধ পরবর্তী শীতল যুদ্ধকালীন সময়ে মার্কিন যুক্তরাষ্ট্র এবং সোভিয়েত ইউনিয়ন উভয়ই পারমাণবিক অস্ত্রের মজুতের প্রতিযোগিতায় নেমে পড়ে। উভয় দেশ এবং তাদের বন্ধুরাস্ট্রসমুহ প্রতিনিয়তই একে অন্যকে অস্ত্রের উন্নয়নের প্রতিযোগিতায় হারাতে চেষ্টা করে। তবে একসময় দুই পক্ষেরই প্রযুক্তিগত দক্ষতা এমন এক পর্যায়ে পৌছায় যে তারা গোটা পৃথিবী ধ্বংসের ক্ষমতা অর্জন করে। এপর্যায়ে তারা অস্ত্র উন্নয়নের তহবিল পুনরায় প্রথাগত অস্ত্রের উন্নয়নের জন্য বরাদ্দ দিতে শুরু করে যা খন্ড যুদ্ধের জন্য উপযোগি কিন্তু পারমাণবিক যুদ্ধের জন্য নয়।




সঠিক অনুচ্ছেদ শিরোনাম কোনটি?
titleA. মধ্যযুগ
titleB. প্রাক আধুনিক যুগ
titleC. ইতিহাস
titleD. পারমাণবিক যুগ এবং যুগান্তর
উত্তর: titleD
এখানকার বাসিন্দা প্রাণীদের সমপর্কে বিশদ ভাবে জানা গিয়েছে। এখানে ৪৬৭ প্রজাতির পাখী, ১০০ প্রজাতির স্তন্যপায়ী, ৯০ প্রজাতির সরীসৃপ আর ৩০ প্রজাতির উভচর আর যথাক্রমে ৫০ রকমের মিঠা জলের মাছ আর ৯৫০ রকমের নোনা জলের বা সামুদ্রিক মাছ পাওয়া যায়। ভাবলে বিস্মিত হতেই হবে। এছাড়াও টোবাগোতে ৬৫০ রকমের প্রজাপতি দেখতে পাওয়া যায়। তবে বেশ কয়েক বছরে অকল্পনীয় পরিবেশ দূষণের [কারখানা থেকে বিষ বেরিয়ে যাওয়া, সমুদ্রে খনিজ তেল মেশা, মোবাইল ফোন ব্যবহার আর পরিবহন থেকে ধোঁয়া] কারণে এখানে অনেক প্রজাতির প্রাণী হারিয়ে যাচ্ছে। শেষ সরকারি গণনা থেকে জানা গেছে এখানে ৩০০০ রকমের গাছ পাওয়া যায়। এর মধ্যে মেহগনি, শিশু গর্জন আর বট উল্লেখযোগ্য।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. ভূমিকা
titleC. জৈব বৈচিত্র্য
titleD. অন্যান্য খেলা
উত্তর: titleC
আনিসুল হক বাংলাদেশ সিভিল সার্ভিস পরীক্ষা উত্তীর্ণ হয়ে ১৯৯৬ খ্রিষ্টাব্দে বাংলাদেশ সরকারের রেলওয়ে বিভাগে যোগদান করেন। অল্প কিছুদিন চাকরির পরই তা ছেড়ে দিয়ে সাংবাদিকতায় চলে আসেন। তিনি ১৯৮৭ সালে সাপ্তাহিক দেশবন্ধু পত্রিকার সহসম্পাদক, ১৯৮৯ সালে সাপ্তাহিক পূর্বাভাস পত্রিকার নির্বাহী সম্পাদক, ১৯৯১ সালে সাপ্তাহিক খবরের কাগজের ব্যবস্থাপনা সম্পাদক হন। ১৯৯৩ থেকে ১৯৯৮ পর্যন্ত দৈনিক ভোরের কাগজের সহকারী সম্পাদক হিসেবে দায়িত্ব পালন করেন। এরপর থেকে আজ পর্যন্ত দৈনিক প্রথম আলোর সাথে যুক্ত আছেন। তার মূল ঝোঁক লেখালেখিতে। পত্রিকায় তিনি নিয়মিত কলাম লেখেন। বুয়েটে পড়ার সময় কবিতার দিকে বেশি ঝোঁক ছিল। পরবর্তীতে এর পাশাপাশি কথাসাহিত্যেও মনোযোগী হন। উপন্যাস, বিদ্রুপ রচনা, নাটক রচনায় প্রতিভার সাক্ষর রেখেছেন। ২০১০ সালে তিনি আমেরিকার ইন্টারন্যাশনাল রাইটিং প্রোগ্রাম (আইডব্লিউপি) কর্মশালায় বিশ্বের বিভিন্ন দেশের লেখকদের সাথে যোগ দেন। তিনি ছাড়াও বিশ্বের বিভিন্ন দেশের ৩৭ জন লেখক আইডব্লিউপির কর্মশালায় যোগ দেন। ১৯৬৭ সাল থেকে শুরু হওয়া এ আয়োজনে ২০১০ সাল পর্যন্ত ১৩০টি দেশের এক হাজার ২০০ লেখক অংশ নেন।


সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষাজীবন
titleC. উপন্যাস
titleD. জন্ম
উত্তর: titleA
ঙ্গাগ-দ্বাং-ব্লো-ব্জাং-র্গ্যা-ম্ত্শো দলাই লামা হিসেবে অধিষ্ঠিত হওয়ার পর দ্কোন-ম্ছোগ-ছোস-'ফেল () নামক পঁয়ত্রিশতম দ্গা'-ল্দান-খ্রি-পা এবং চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শানের নিকট প্রজ্ঞাপারমিতা, মধ্যমক, বিনয় ও অভিধর্ম সম্বন্ধে শিক্ষাগ্রহণ করেন। এছাড়াও তিনি স্মোন-'গ্রো () নামক এক পন্ডিতের নিকট জ্যোতিষশাস্ত্র ও কাব্যশাস্ত্র সম্বন্ধে অধ্যয়ন করেন। ১৬৮৩ খ্রিষ্টাব্দে ব্লো-ব্জাং-ছোস-ক্যি-র্গ্যাল-ম্ত্শান ও দ্কোন-ম্ছোগ-ছোস-'ফেল তাকে ভিক্ষুর শপথ দান করেন। দ্গে-লুগ্স ধর্মসম্প্রদায়ের পন্ডিতদের নিকট শিক্ষাগ্রহণ ছাড়াও তিনি র্ন্যিং-মা ধর্মসম্প্রদায়ের তন্ত্র সম্বন্ধেও শিক্ষাগ্রহণ করেন।

সঠিক অনুচ্ছেদ শিরোনাম কোনটি?
titleA. জো-নাং ধর্মসম্প্রদায়ের সঙ্গে সম্পর্ক
titleB. শিক্ষা
titleC. রাজনৈতিক উত্থান
titleD. রচনা
উত্তর: titleB
ডানহাতি মিডিয়াম পেস বোলিংয়ের অধিকারী ছিলেন জর্জ গিয়েরি। নতুন বলে বেশ কার্যকরীসম্পন্ন সুইং করাতে সিদ্ধহস্তের ছিলেন। কিন্তু, সর্বাধিক সফলতা পেয়েছেন পেস ও কাটের সমন্বয়ে গড়া উচ্চমানের বোলিং ভিন্নতার কারণে। স্থবির পিচেও অত্যধিকসংখ্যক ওভার বোলিং করে গেছেন।

উচ্চতাকে কাজে লাগিয়ে ও অত্যন্ত মজবুত দৈহিক গড়নের কারণে বাউন্স প্রদানসহ দীর্ঘ সময় ধরে অস্ট্রেলীয় পরিবেশে সফলতা পেয়েছেন। ফলশ্রুতিতে তার তুলনায় অন্যান্য ইংরেজ বোলারের স্বল্প এগিয়ে থাকা উচ্চতার স্বীকৃতি ধ্বংসের কারণ হয়ে দাঁড়ান তিনি।

নিচেরসারিতে ব্যাটিং করে প্রভূতঃ সফলতা পেয়েছেন। বল মোকাবেলা করে বড় ধরনের রান না পেলেও দ্রুতগতিতে রান তুলেছেন জর্জ গিয়েরি। তবে তিনি কখনও এক পঞ্জিকাবর্ষে সহস্রাধিক রান সংগ্রহ করতে পারেননি। ১৯২৯ সালে ব্যক্তিগত সেরা ৯২৩ ও ১৯২৫ সালে ৯০০ রান পেয়েছেন।

গিয়েরি’র নিজের দিনগুলোয় উঁচুমানের ব্যাটসম্যান ছাড়া সংগৃহীত রানগুলো কাউন্টি দলের জন্য অমূল্য সম্পদরূপে ধারাবাহিকভাবে ভূমিকা রাখতো। উল্লেখযোগ্য উচ্চতা থাকায় গিয়েরি স্লিপে চমৎকার ক্যাচ নিতে সক্ষমতা দেখিয়েছেন। বোলিং ছাড়াও প্রায়শঃই নিজেকে কাউন্টি দলের শীর্ষস্থানীয় ফিল্ডার হিসেবে তুলে ধরতেন।

সঠিক অনুচ্ছেদ শিরোনাম কোনটি?
titleA. খেলার ধরন
titleB. অবসর
titleC. টেস্ট ক্রিকেট
titleD. প্রারম্ভিক জীবন
উত্তর: titleA
পাটনা নিবাসী হবার কারণে হাংরি আন্দোলন-এর স্রষ্টা মলব রায়চৌধুরীর সঙ্গে তার পরিচয় হয় । মলয় রায়চৌধুরী তাকে দেবী রায়-এর সঙ্গে পরিচয় করিয়ে দেন । এনাদের কার্যকলাপের কারণে অচিরে কলকাতায় এই তিনজন হাংরি ত্রিমূর্তি নামে খ্যাত হন। হাংরি বুলেটিনগুলিতে প্রকাশিত স্কেচগুলি আঁকার দায়িত্ব নেন সুবিমল বসাক। বেশ কিছু হাংরি বুলেটিন এবং হাংরি আন্দোলন-এর পত্রিকার প্রচ্ছদের জন্য তিনি কাঠখোদাই করে দিয়েছিলেন । স্কেচগুলি অশ্লীলতার অভিযোগে আক্রান্ত হয় এবং সুবিমল বসাক সম্পাদকদের দৃষ্টি আকর্ষণ করেন । হাংরি আন্দোলনে যুক্ত থাকার কারণে ১৯৬৪ সালের সেপ্টেমবরে অন্যান্যদের সঙ্গে তার বিরুদ্ধে গ্রেপ্তারি পরোয়ানা জারি হয়েছিল ।

সঠিক অনুচ্ছেদ শিরোনাম কোনটি?
titleA. সাহিত্যধারা
titleB. হাংরি আন্দোলন
titleC. পুরস্কার
titleD. ফিল্ম
উত্তর: titleB
১৯৬৬ সালে সালমান এফ রহমান এবং তার ভাই সোহাইল রহমান তাদের পারিবারিক পাটকল চালনার মাধ্যমে ব্যবসায় প্রবেশ করেন। বাংলাদেশ সরকার ১৯৭১ সালে পাটকলটি সরকারীকরণ করে। ১৯৭২ সালে তারা বাংলাদেশ এক্সপোর্ট অ্যান্ড ইম্পোর্ট কোম্পানি লিমিটেড (বেক্সিমকো) প্রতিষ্ঠা করে এবং এ প্রতিষ্ঠানের মাধ্যমে ইউরোপের দেশসমূহে সামুদ্রিক মাছ ও চূর্ণ হাড় রপ্তানি শুরু করে। এর বিনিময়ে তারা দেশে ঔষধ আমদানি করেন।

১৯৭৬ সালে তারা দুই ভাই বেক্সিমকো ফার্মাসিউটিক্যালস প্রতিষ্ঠা করেন। এটি পরবর্তীতে লন্ডন শেয়ার বাজারের বিকল্প বিনিয়োগ বাজারে তালিকাভূক্ত হয়। বেক্সিমকো ফার্মার ঔষধ যুক্তরাষ্ট্রের খাদ্য এবং ঔষধ প্রশাসনসহ (এফডিএ) বিশ্বের বিভিন্ন দেশের কর্তৃপক্ষের রপ্তানির অনুমোদন লাভ করে। ১৯৮২ সালে তারা দুবাই ভিত্তিক গালাধারী ভাই গ্রুপের সাথে মিলে বাংলাদেশে এবি ব্যাংক প্রতিষ্ঠা করেন। ১৯৮৫ সালে সালমান তার শেয়ার অন্য অংশীদারীদের কাছে বিক্রি করে দেন। তারা পরবর্তীতে আইএফআইসি ব্যাংকের ৩০% শেয়ার ক্রয় করেন এবং সালমান ২০১০ সালে ব্যাংকটির চেয়ারম্যান হিসেবে নিযুক্ত হন।

এছাড়াও তিনি দি ইন্ডিপেন্ডেন্ট পত্রিকা ও ইনডিপেনডেন্ট টেলিভিশনের মালিক। তিনি দি ইন্ডিপেন্ডেন্ট পত্রিকার সম্পাদকীয় বোর্ডের চেয়ারম্যানও।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. পারিবারিক জীবন
titleC. কর্মজীবন
titleD. জন্ম ও শিক্ষা
উত্তর: titleC
মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাইয়ের সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।

সঠিক অনুচ্ছেদ শিরোনাম কোনটি?
titleA. পরবর্তী অবস্থা
titleB. যুদ্ধ
titleC. প্রথম যুদ্ধ
titleD. দ্বিতীয় যুদ্ধ
উত্তর: titleC
গজল গান দুটো পঙ্ক্তি নিয়ে রচিত। প্রতিটি খণ্ডকে ‘শের’ বলা হয়। অনেকগুলো ‘শের’ নিয়ে গজলের অবয়ব। শের কখনও একই বক্তব্য নিয়ে রচিত। আবার এতে কখনও বিভিন্ন বিষয়বস্তুর উপস্থাপনা দেখা যায়। মূল কথা, গজলের কাব্য ভাবই মুখ্য। ভাষার লালিত্য, শব্দের ঝঙ্কায়, ছন্দের মাধুর্য গজলের বৈশিষ্ট্য। গজলের প্রথম শেরকে স্থায়ী এবং অন্যসব শেরকে ‘অন্তরা’ হিসেবে অভিহিত করা হয়। গজল গানে মূলত কাব্যিক ভাব প্রকাশিত।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. বিভাগ
titleC. গঠন
titleD. শের
উত্তর: titleD
টাংসারা চাংঘর তৈরি করে বসবাস করেন। সাধারণত কাঠ, বাঁশ এবং বেতে ঘর তৈরি হয়। ছাউনিটির জন্য জেঙুপাত ব্যবহার করা হয়। চাংঘর তৈরিতেও স্থানটি ভাল করে নিয়ে মঙ্গল চাওয়া হয়। মঙ্গল চাওয়ার নিয়ম অনুসারে প্রথমে ঘর তৈরি করতে খোজা স্থানটি পরিষ্কার করে পরিবারের সদস্যসংখ্যা অনুসারে ঘরের চাউল বাইপাতায় বেঁধে পুঁতে রেখে যায় এবং পরদিন সেগুলি এসে চায়। চাওয়াতে যদি চাউলগুলি না ভাগ করা যায় তখন সেই স্থান ঘর তৈরি করতে উপযুক্ত বলে ভাবে এবং যদি চাউলগুলি ভাগ করা যায় সেই স্থানে ঘর তৈরি হয় না। তদুপরি কয়েকজন দুটি গজালি তুলে বাঁশ সমানে সমানে চোখ থাকায় কেটে জুইতে পুরে ফোটায়। যদি বাঁশের চোখ দুটি বামদিকে ফুটে মঙ্গল হয়, না হলে স্থানটি ভাল নয় বলে ভাবে। ঘর তৈরির স্থানটি সবসময় উঁচু এবং ঘর পূর্বদিকে মুখ করে হয়। ঘর তৈরির কাঠটি লতায় পাক খেতে হবে না হলে হবে না। প্রথম কোঠাটি বড়ো ছেলের কোঠা, তারপরটি ছোটজনের, তারপর বুঢ়া-বুঢ়ী বা মা-বাবার এবং তার পরের কোঠাটি ঘরের মেয়েগুলির। তারপর থাকে ধান খুন্দা উরাল। ঘরটির সামনের দিকে ও পিছনের দিকে দুটি দরজা থাকে। পিছনের দিক দিয়ে ঘরের ভিতর ঢোকাটি চুরি করার সমান অপরাধ বলে ধরা হয়। তার জন্য জরিমানাও দিতে হয়।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. বেশভূষা
titleC. উৎসবসমূহ
titleD. বাসগৃহ
উত্তর: titleD
২০ঃ২২ ইউটিসি বা স্থানীয় সময় ২ঃ২০ মিনিটে ঘটা এই ভূমিকম্পের মাত্রা "মার্কালি তীব্রতা স্কেলে" ৭। এই ভৌগোলিক এলাকায় সামান্যই ক্ষতি করে। আহতের সংখ্যা মোটামুটি। ভূমিকম্পে দেয়াল ফাটল ধরে, চিমনি ভেঙ্গে পরে স্থাপনার স্থায়িত্ব ক্ষতিগ্রস্ত হয় এমনকি কিছু পাঁথরও খুলে পড়ে। লুইসভিলে এবং লিভেনওর্থে চিমনি ভেঙ্গে পরে, পাওলাতে বড় পোস্ট অফিস ভবনের দেয়াল ভেঙ্গে পড়ে। ক্যান্সাস নদীতে প্রায় উচ্চতার ঢেউ দেখা দেয়। আইওয়া এবং মিসৌরি থেকে বিচ্ছিন্ন রিপোর্ট থেকে জানা যায়, ডাবাক এবং চিলিকটেতে প্লাস্টার খুলে পড়ে এবং দেয়ালে ফাটল দেখা দেয়।

"শিকাগো ট্রিবিউন" পত্রিকায় ধারাবাহিকভাবে কানসাস রাজ্যের সর্বত্র ক্ষতির পরিমাণ করে রিপোর্ট প্রকাশিত করে। "ক্যানসাস সিটিতে" ভূমিকম্পে বাড়িঘরে বিস্ফোরণের মত শব্দ হয় যেন, বজ্রপাত কানে বাজে। আমেরিকান জিওলজিক্যাল সোসাইটির মতে ভূমিকম্প ইন্ডিয়ানা ও ইলিনয় পর্যন্ত বিস্তৃত ছিল।

সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. ইতিহাস এবং ভূগোল
titleC. ভবিষ্যৎ হুমকি
titleD. ক্ষয়ক্ষতি এবং হতাহত
উত্তর: titleD
পুরুষদের বিরুদ্ধে পুরুষদের দ্বারা ধর্ষণকে গুরুতর কলঙ্কিত করা হয়েছে। মনোবিজ্ঞানী ডঃ সারা ক্রোমের মতে, ১০ জন পুরুষ-ধর্ষণের মধ্যে ১ জনেরও কম রিপোর্ট করা হয়েছে। একটি গোষ্ঠী হিসাবে, পুরুষ ধর্ষণের শিকার ব্যক্তিরা পরিষেবা এবং সহায়তার অভাবের কথা জানিয়েছেন এবং এই ধরনের অপরাধ মোকাবেলায় আইনি ব্যবস্থাগুলি প্রায়শই সজ্জিত থাকে না। 

বেশ কয়েকটি গবেষণায় যুক্তি দেওয়া হয় যে পুরুষ-পুরুষ বন্দী ধর্ষণ, পাশাপাশি মহিলা-মহিলা বন্দী ধর্ষণ সাধারণ ধরনের ধর্ষণ যা সাধারণ জনগণের মধ্যে ধর্ষণের চেয়েও বেশি ঘন ঘন রিপোর্ট করা হয়। পুরুষদের দ্বারা পুরুষদের ধর্ষণ যুদ্ধের সন্ত্রাসের অস্ত্র হিসাবে নথিভুক্ত করা হয়েছে (দেখুন যুদ্ধকালীন যৌন সহিংসতা )। গবেষণাগুলি উগ্রান্দা, চিলি, গ্রীস, ক্রোয়েশিয়া, ইরান, কুয়েত, প্রাক্তন সোভিয়েত ইউনিয়ন এবং প্রাক্তন যুগোস্লাভিয়ায় যুদ্ধকালীন বা রাজনৈতিক আগ্রাসনের অস্ত্র হিসাবে পুরুষ যৌন সহিংসতার ঘটনাগুলি নথিভুক্ত করেছে। ১৯৮০ এর দশকে এল সালভাদোরের জরিপ করা পঁচাত্তর শতাংশ পুরুষ রাজনৈতিক কয়েদী যৌন নির্যাতনের কমপক্ষে একটি ঘটনার বর্ণনা দিয়েছিল এবং সারাজেভোর ৬,০০০ ঘনত্ব-শিবির বন্দিদের গবেষণায় দেখা গেছে যে ৮০% পুরুষ ধর্ষণের শিকার হয়েছেন বলে জানা গেছে। সিরিয়ান গৃহযুদ্ধের ক্ষেত্রে (২০১১-বর্তমান) পুরুষ আটককৃতরা কাঁচের বোতলে ভাঙতে বাধ্য করা, যৌনাঙ্গে একটি ভারী জলের সাথে বেঁধে রাখা, বা ধর্ষণ দেখার জন্য বাধ্য হওয়ার মতো যৌন নির্যাতনের অভিজ্ঞতা পেয়েছিল কর্মকর্তাদের দ্বারা অন্য একজন আটক। 

সঠিক অনুচ্ছেদ শিরোনাম কোনটি?
titleA. মহিলা দ্বারা পুরুষদের ধর্ষণ
titleB. মেয়েদের দ্বারা মেয়েদের ধর্ষণ
titleC. লিঙ্গ পার্থক্য
titleD. পুরুষ দ্বারা পুরুষদের ধর্ষণ
উত্তর: titleD
১৯৮০-এর দশকে চীন ইরাকে শত শত টাইপ-৬৯ এমবিটি বিক্রি করেছিল। ১৯৯০ এবং ১৯৯১-এর পার্সিয়ান উপসাগরীয় যুদ্ধের সময় পশ্চিমা বিশ্লেষকদের দাবি যে একটি 105 মিমি বন্দুক, একটি 60 মিমি মর্টার, একটি অটো-লোডার, একটি 125 মিমি বন্দুক দিয়ে টাইপ-৬৯ কে আপগ্রেড করেছিল ইরাক। এই সমস্ত সংস্করণ টাইপ-৬৯ কিউএম হিসাবে পরিচিত ছিল। ১৯৯১ সালের উপসাগরীয় যুদ্ধের সময় জানা গেছে যে ইরাকের টাইপ-৬৯ অভিজাত রিপাবলিকান গার্ড ইউনিটগুলির টি -২২ অপেক্ষা শক্তিশালী অবস্থানে থেকে যুদ্ধ করছে।

২০০৩ এর ইরাক আক্রমনের যুদ্ধের রিপোর্ট অনুযায়ী, ২০০৩ সালের মার্চ মাসে নাসিরিয়াকে রক্ষা করতে ইরাকি সেনাবাহিনী টাইপ ৬৯-কিউএম ব্যবহার করত, তাদের বেশিরভাগই আর্টিলারি পিলবক্স হিসাবে নিযুক্ত ছিল। [5] তারা এএইচ -১ কোবরা হেলিকপ্টারটি ইরাকি ট্যাঙ্কগুলি নিশ্চিহ্ন করার আগে ইউএস আর্মির ৫০৭ তম রক্ষণাবেক্ষণ সংস্থা, প্রথম ব্যাটালিয়ন, দ্বিতীয় মেরিনের চার্লি কোম্পানির বিরুদ্ধে চালিত অ্যাম্বোশেজে গুরুত্বপূর্ণ ভূমিকা পালন করে।



সঠিক অনুচ্ছেদ শিরোনাম কোনটি?
titleA. ইরাকে টাইপ ৬৯ ট্যাংক
titleB. উৎপাদন অনুযায়ী প্রকারভেদ
titleC. টাইপ-৬৯
titleD. প্রকারভেদ
উত্তর: titleA
জলবাহী ইঞ্জিনিয়ারদের সাধারণত জলবাহী কাঠামো যেমন বাঁধ, চর, জল বণ্টন ব্যবস্থা, জল সংগ্রহ ব্যবস্থা, নিকাশী ব্যবস্থা, ঝড়-ঝঞ্ঝার ফলে জমা অতিরিক্ত জলের ব্যবস্থা, পলল পরিবহন, এবং পরিবহন ইঞ্জিনিয়ারিং ও ভূ-কারিগরি ইঞ্জিনিয়ারিংয়ের বিভিন্ন বিষয়ের নকশা ও অধ্যয়ন করে। তরল গতিবিদ্যা এবং তরল বলবিদ্যার বিভিন্ন সমীকরণ ইঞ্জিনিয়ারিংয়ের বিভিন্ন শাখা যেমন যান্ত্রিক ইঞ্জিনিয়ারিং, বৈমানিক ইঞ্জিনিয়ারিং, ট্রাফিক ইঞ্জিনিয়ারিংয়ে ব্যাপকভাবে ব্যবহৃত হয়।

এই শাখার সংশ্লিষ্ট শাখা হলো জলবাহী বিজ্ঞান এবং প্রবাহ বিদ্যা যারা জলবহনের নকশা, বন্যার মানচিত্র, অববাহিকায় বন্যারোধী ব্যবস্থাপনা, উপকূল ব্যবস্থাপনা পরিকল্পনা, মোহনা পরিকল্পনা, উপকূলীয় সুরক্ষা, বন্যা বিমোচন.ইত্যাদি বিষয় নিয়ে কাজ করে।

সঠিক অনুচ্ছেদ শিরোনাম কোনটি?
titleA. সীমা স্তর
titleB. Fundamental principles
titleC. তরল বলবিদ্যা
titleD. প্রয়োগ
উত্তর: titleD
গড় নির্মাণ ব্যয় বাড়তে থাকলে চলচ্চিত্র নির্মাণের সংখ্যা কমতে থাকে, এবং চলচ্চিত্র শিল্পে বড় পরিবর্তন দেখা দেয়। তখন স্টুডিওগুলোর লক্ষ্য হয়ে ওঠে এমন বিনোদন প্রদান করা যা টেলিভিশন প্রচার করতে পারবে না: জমকালো ও জীবনের চেয়ে বেশি কিছু। স্টুডিওগুলো টেলিভিশনে বিক্রির উদ্দেশ্যে তাদের প্রেক্ষাগৃহে প্রদর্শিত চলচ্চিত্রের কিছু অংশ অন্য কোম্পানির কাছে বিক্রি করে দিতে থাকে। ১৯৪৯ সালের মধ্যে সকল বড় চলচ্চিত্র স্টুডিওগুলো তাদের প্রেক্ষাগৃহের মালিকানা ত্যাগ করে।

জোসেফ বার্স্টিন ইনকর্পোরেটেড বনাম উইলসন মামলার ১৯৫২ মিরাকল ডিসিশনে মার্কিন যুক্তরাষ্ট্রের সুপ্রিম আদালত ১৯১৫ সালের মিউচুয়াল ফিল্ম কর্পোরেশন বনাম ওহাইওর শিল্প কমিশনের মামলার অবস্থানে ফিরে যায় এবং বলা হয় যে চলচ্চিত্র শিল্পের একটি রূপ এবং সংবিধানের প্রথম সংশোধনীর সংরক্ষণের নির্দেশ দেওয়া হয়, মার্কিন যুক্তরাষ্ট্রের আইন চলচ্চিত্রের সেন্সর করতে পারবে না। ১৯৬৮ সালের মধ্যে চলচ্চিত্র স্টুডিওগুলো তাদের সেন্সরশিপ কার্যাবলিকে খুব বেশি অবজ্ঞা করতে শুরু করে, মোশন পিকচার অ্যাসোসিয়েশন অব আমেরিকা (এমপিএএ) হেইস কোড দিয়ে তা স্থলাভিষিক্ত করে। চলচ্চিত্রের রেটিং ব্যবস্থা চালুর সাথে সাথে মূল কোডটি সমাপ্ত হয়েছে বলে সরকার সেন্সরশিপের ব্যাপারে হুমকি দিলে এই কোড লঙ্ঘিত হয়।

সঠিক অনুচ্ছেদ শিরোনাম কোনটি?
titleA. প্রভাব: অল্প চলচ্চিত্র ও অধিক নির্মাণ ব্যয়
titleB. নারীদের ভূমিকা
titleC. ধ্রুপদী হলিউড চলচ্চিত্র ও হলিউডের স্বর্ণযুগ (১৯১৭-১৯৬০)
titleD. হলিউড ও রাজনীতি
উত্তর: titleA
রশিদ হোসেন চৌধুরী ১৯৩২ সালে তৎকালীন ব্রিটিশ ভারতের (বর্তমানে বাংলাদেশ) ফরিদপুর জেলার (বর্তমানে রাজবাড়ি) রতনদিয়া গ্রামের একটি জমিদার পরিবারে জন্ম নেন। তার পিতা খানবাহাদুর ইউসুফ হোসেন চৌধুরী এবং মাতা শিরিন নেসা চৌধুরাণী। শৈশবেই তাদের পরিবার স্থানান্তরিত হয়ে নিকটবর্তী বর্তমান রতনদিয়া গ্রামে চলে যায়। তার ডাকনাম কনক। তিনি নয় ভাই এবং চার বোনের একজন। তার বড় চাচা খান বাহাদুর আলীমুজ্জামান চৌধুরী তৎকালীন ফরিদপুর জেলা বোর্ডের সভাপতি ছিলেন এবং তার নামেই ফরিদপুরে আলীমুজ্জামান সেতু এবং আলীমুজ্জামান হলের নামকরণ করা হয়। তার দাদা ফয়েজবক্স ছিলেন জমিদার, তবে সরকারি আইনে সেই জমিদারি প্রথার বিলুপ্তি ঘটলে রশিদের পিতা ওকালতি পেশা বেছে নেন।

তার প্রাথমিক শিক্ষা জীবনের শুরু হয় গ্রামের তৎকালীন পাঠশালায়। পরবর্তীকালে তিনি স্থানীয় রজনীকান্ত উচ্চ বিদ্যালয়, আলীমুজ্জামান উচ্চ বিদ্যালয় এবং কলকাতার পার্ক সার্কাস হাই স্কুল থেকে শিক্ষাগ্রহণ শেষে ১৯৪৯ সালে প্রবেশিকা বা ম্যাট্রিকুলেশন (বর্তমানে এসএসসি) পরীক্ষায় তৃতীয় বিভাগে উত্তীর্ণ হন। সে সময়ে তাদের বাড়িতে যাতায়াত ছিল এনামুল হক চৌধুরীর, যার সাথে পরিচয় ছিল শিল্পী জয়নুল আবেদীন ও কামরুল হাসানের। রশিদের ছবি আঁকার প্রতি আগ্রহ দেখে তাকে তৎকালীন ঢাকা সরকারি আর্ট কলেজে (বর্তমানে চারুকলা অনুষদ, ঢাকা বিশ্ববিদ্যালয়) ভর্তির পরামর্শ দেন এনামুল হক। পরবর্তীকালে রশিদ ঢাকা সরকারি আর্ট কলেজে ভর্তি পরীক্ষায় অংশ নেন, কিন্তু অনুত্তীর্ণ হন। এরপর কিছু সময় তিনি শিল্পী জয়নুল আবেদীনের তত্ত্বাবধানে অধ্যয়নরত ছিলেন। এবং প্রায় ছয় মাস অপেক্ষার পর যোগ্যতা প্রমাণ করা সাপেক্ষে ১৯৪৯ সালে জয়নুল তাকে ঢাকা সরকারি আর্ট কলেজে ভর্তির সুযোগ করে দেন। রশিদ ছিলেন আর্ট কলেজের দ্বিতীয় ব্যাচের শিক্ষার্থী; তার সহপাঠীদের মধ্যে উল্লেখযোগ্য হলেন চিত্রশিল্পী আবদুর রাজ্জাক, কাইয়ুম চৌধুরী, মুর্তজা বশীর প্রমুখ। ১৯৫৪ সালে তিনি এই ইনিস্টিটিউট থেকে প্রথম বিভাগে উত্তীর্ণ হন। একই বছর তিনি কলকাতা বিশ্ববিদ্যালয়ের আশুতোষ মিউজিয়ামে টিচার্স ট্রেনিং সার্টিফিকেট কোর্সের অর্ন্তভুক্ত শিল্প-সমঝদারি বিষয়ে সংক্ষিপ্ত প্রশিক্ষণ গ্রহণ করেন। ১৯৫৬ থেকে ১৯৫৭ সালে এক বছরের বৃত্তি লাভের পর মাদ্রিদের সেনত্রাল এসকুয়েলা দেস বেলেস-আরতেস দে সান ফেরনান্দো থেকে ভাস্কর্য বিভাগে এবং ১৯৬০ থেকে ১৯৬৪ সালে চার বছরের বৃত্তি লাভের পর প্যারিসের আকাদেমি অব জুলিয়ান অ্যান্ড বোজ আর্টস থেকে ফ্রেস্কো, ভাস্কর্য ও তাপিশ্রী বিষয়ে উচ্চশিক্ষা গ্রহণ করেন তিনি। এ-সময়ে তিনি বিখ্যাত শিল্পী জঁ ওজাম্-এর অধিনে শিক্ষা গ্রহণ করেন। পরবর্তীকালে ১৯৭৫ সালে, মার্কিন সরকার কর্তৃক প্রদত্ত লিডারশিপ গ্র্যান্ট পুরস্কারে ভূষিত হওয়ায় তিনি যুক্তরাষ্ট্রে শিক্ষাসফরে যান।

সঠিক অনুচ্ছেদ শিরোনাম কোনটি?
titleA. প্রাথমিক জীবন ও শিক্ষা
titleB. ব্যক্তিগত জীবন
titleC. প্রভাব
titleD. একক প্রদর্শনী
উত্তর: titleA
নীলম নদী ভারতশাসিত জম্মু ও কাশ্মীরের সোনামার্গের আশেপাশে কৃষ্ণসার হ্রদ থেকে উদ্ভূত হয় এবং উত্তর দিকে তুলাইল উপত্যকার বদোয়াব গ্রামে পৌঁছে, যেখানে এটি দ্রাস পার্শ্বের একটি শাখা নদীর সাথে মিলিত হয়। এরপরে এটি কাশ্মীর নিয়ন্ত্রণ রেখার সমান্তরালে পশ্চিম দিকে চলে যায়। এটি চলার পথে বহু হিমবাহ শাখা দ্বারা গিলে নেয়। এটি নিয়ন্ত্রণ রেখার গুরেজ সেক্টরে পাকিস্তান পরিচালিত আজাদ কাশ্মীরের প্রবেশ করে। তারপরে এটি আবার পশ্চিমে চলে যায়, শরদার পাশ দিয়ে নিয়ন্ত্রণ রেখার সমান্তরালে। শারদার পরে এটি দক্ষিণ-পশ্চিম দিকে বাঁকানো এবং তিথওয়ালের কাছে নিয়ন্ত্রণ রেখা বরাবর চলে। তারপর এটি উত্তর-পশ্চিম আবার বেঁকে যায় এবং মুজাফারবাদের কাছে ঝিলাম নদীতে মিলিত হয়।

নীলম নদীটি ২৪৫ কিলোমিটার দীর্ঘ, এটি ভারত-শাসিত কাশ্মীরে ৫০ কিলোমিটার এবং পাকিস্তানের শাসিত কাশ্মীরে অবশিষ্ট ১৯৫ কিলোমিটার জুড়ে রয়েছে।

সঠিক অনুচ্ছেদ শিরোনাম কোনটি?
titleA. পথ
titleB. বাঁধ
titleC. বিভিন্ন ধরনের মাছ
titleD. নীলম উপত্যকা
উত্তর: titleA
বাংলাদেশ স্বাধীনতা পাবার পরে ঢাকার ডেমরায় জামদানি পল্লীর তাঁতিদের আর্থিক সাহায্য দেয়া হয়। তবে মেধা ও পারিশ্রমিকের অভাবের কারণে তাঁতীরা আর এ পেশায় আসতে চাইছেন না। কিশোরগঞ্জের বাজিতপুর উপজেলার অচল তাঁতগুলো প্রাচীন গৌরবগাঁথার নীরব সাক্ষী হয়ে রয়েছে। কিশোরগঞ্জের জঙ্গলবাড়িরও একই দশা। বর্তমানে ঢাকার মিরপুরে জামদানি পল্লী স্থাপিত হয়েছে। বিভিন্ন অনুষ্ঠানে জামদানির চাহিদা এখনও রয়েছে। বর্তমান বাজারে জামদানির উচ্চমূল্য ও বিপুল চাহিদার কারণে বাংলাদেশের এই শিল্পে নতুন গতি সঞ্চার হয়েছে। জামদানির পুনরুজ্জীবনের পথে প্রধান অন্তরায় হলো দক্ষ ও আগ্রহী তাঁতশিল্পীর অভাব। এই শ্রম নিবিড় হস্তশিল্পে উপযুক্ত মজুরি নিশ্চিত না করা গেলে তাঁতিরা আগ্রহী হবে না। জামদানি শাড়ির আগের সব বিখ্যাত ও অবিস্মরণীয় নকশা ও বুননের অনেকগুলোই বর্তমানে বিলুপ্ত। নবীন কারিগররা অধিকাংশ নকশা সম্পর্কে অবহিত নয়। আদি জামদানির নকশা ও বুনন কৌশল নতুন প্রজন্মের কাছে স্থানান্তর একটি চ্যালেঞ্জ। 
সঠিক অনুচ্ছেদ শিরোনাম কোনটি?
titleA. ইতিহাস
titleB. নামকরণ
titleC. বিকাশ
titleD. বর্তমান অবস্থা
উত্তর: titleD
মূলত, রাশিয়ান ককেশাস প্রজাতন্ত্রী ড্যাগেস্টানের পশ্চিম ও দক্ষিণে এবং উত্তর-পশ্চিম আজারবাইজানের জাকাতালা ও বালাকেন অঞ্চলের অধিবাসীরা এই ভাষায় কথা বলে। রাশিয়ার অন্যান্য অঞ্চলে কিছু আভার্স বসবাস করে। রাশিয়ান প্রজাতন্ত্রী চেচনিয়া এবং কাল্মিকিয়া; জর্জিয়া, কাজাখস্তান, ইউক্রেন, জর্দান, এবং তুরস্কের মার্মারা সাগর অঞ্চলেও এই ভাষাভাষী ছোট সম্প্রদায় রয়েছে। এটি বিশ্বব্যাপী প্রায় ৭৬২,০০০ মানুষের ভাষা। ইউনেস্কো আভারকে ঝুকিপূর্ণ ভাষা হিসেবে চিহ্নিত করেছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. শব্দপ্রকরণ
titleC. রূপতত্ত্ব
titleD. ভৌগোলিক বিস্তার
উত্তর: titleD